کونیستانتین ویرژیل قئورقیو

کونیستانتین ویرژیل قئورقیو (رومانی: Constantin Virgil Gheorghiu]؛ 15 سپتامبر 1916-جی ایلده رازبویئنی، رومانی - 22 ژوئن 1992-جی ایلده پاریس، فرانسه) رومانی یازیچیسی ایدی، ان چوخ 1945-جی ایلده یازدیغی "ساعت 25" رومانی ایله تانینیر. 

 یاشامی 
 کونیستانتین ویرژیل قئورقیو رومانی‌نین رازبویئنی شهری‌نین والئا آلبا کندینده آنادان اولوب. آتاسی اورتودوکس کشیشی ایدی. ان یاخشی طلبه اولان قئورقیو، 1928-جی ایلدن 1936-جی ایلین ژوئنینه قدر کیشیناودا اورتا مکتبده اوخویوب، سونرا بوخارست بیلیم‌یوردوندا و هئیدلبرق بیلیم‌یوردوندا فلسفه و ایلاهیات اوزره تحصیل آلیب.   

  او، محمد پئیغمبرین ترجومه‌یی-حالینی یازمادان اوّل عرب دیلینی و عرب مدنیتینی اؤیرنمک اوچون سعودیه عربیستانینا سفر ائدیب و اورادا قالیب. کیتاب رومانی دیلیندن فرانسه‌ دیلینه و ایراندا فارس دیلینه، پاکیستاندا ایسه اوردو دیلینه ترجومه ائدیلمیشدیر؛ تأسوفله ، بو کیتاب هئچ واخت اینگیلیس دیلینه ترجومه اولونماییب. اونون هیندی دیلینه ترجومه‌سی هیندیستاندا "تانیمادیغمیز پئیغمبر" آدی ایله  2020-جی ایلین ژانویه‌سینه کیمی چاپ  اولاجاغی گؤزله نیلیردی.

1942-1943-جو ایللرده ژنرال ایون آنتونسکونون حاکیمیتی دؤورونده قئورقیو رومانی خاریجی ایشلر وزیرلیگینده سفیرلیک کاتیبی وظیفه‌سینده چالیشیب. 1944-جو ایلین آقوستوندا شوروی قوشون‌لاری رومانی‌یا داخیل اولاندا او، سورگونه گئتدی. ایکینجی دونیا ساواشی‌ نین سونوندا آمریکا قوشون‌لاری طرفیندن حبس اولوندو و نهایت 1948-جی ایلده فرانسه‌ده مسکون‌لاشدی. بیر ایل سونرا "ساعات "25 (فرانسه: La vingt-cinquième heure; اینگیلیس: The Twenty-Fifth Hour) رومانینی نشر ائتدی. اسیرلیکده اولارکن یازیلمیشدیر. 

قئورقیو 23 مئی 1963-جو ایلده پاریسده رومانی اورتودوکس کیلیساسی‌نین کشیشی تعیین ائدیلیب. 1966-جی ایلده رومانی پاتریگی یوستینیان مذهبی و ادبی فعالیتینه گؤره اونو رومانی پاتریارخلیغی‌نین خاچی ایله تلطیف ائدیب. 

  پاریسده، پاسی قبیریستان‌لیغیندا دفن اولونوب.  

 قایناق 

 Constantin Virgil Gheorghiu

بؤلمه:یازیچیلار